Document ID: 32005D0316

TARYBOS SPRENDIMAS 2005/316/BUSP
2005 m. balandžio 18 d.
įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiajai Jugoslavijai (TBTBJ) mandato įgyvendinimą
EUROPOS SĄJUNGOS TARYBA,
atsižvelgdama į Bendrąją poziciją 2004/694/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalies antra įtrauka,
kadangi:
(1)
Bendrąja pozicija 2004/694/BUSP Taryba patvirtino priemones, skirtas įšaldyti visas lėšas ir ekonominius išteklius, priklausančius fiziniams asmenims, kuriems pareikšti Tarptautinio baudžiamojo tribunolo buvusiajai Jugoslavijai (TBTBJ) kaltinimai.
(2)
2005 m. vasario 21 d. Taryba priėmė Sprendimą 2005/148/BUSP, iš dalies keičiantį Bendrosios pozicijos 2004/694/BUSP priede pateiktą sąrašą.
(3)
Perkėlus Ljubomir BOROVCANIN, Gojko JANKOVIC, Sreten LUKIC, Drago NIKOLIC ir Vinko PANDUREVIC į TBTBJ sulaikymo centrus, jie turėtų būti išbraukti iš sąrašo.
(4)
TBTBJ įtraukė Zdravko TOLIMIR, kuriam pareikštas kaltinimas buvo paskelbtas 2005 m. vasario 10 d., į įtariamųjų, kurie slapstosi, sąrašą. Todėl jo pavardė turi būti įtraukta į Bendrosios pozicijos 2004/694/BUSP priede pateiktą sąrašą.
(5)
Bendrosios pozicijos 2004/694/BUSP priede pateiktą sąrašą reikėtų atitinkamai iš dalies pakeisti,
NUSPRENDĖ:
1 straipsnis
Bendrosios pozicijos 2004/694/BUSP priede pateiktas asmenų sąrašas pakeičiamas šio sprendimo priede pateiktu tekstu.
2 straipsnis
Šis sprendimas įsigalioja jo priėmimo dieną.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Liuksemburge, 2005 m. balandžio 18 d.

Labels: 11
5
0
13
18